Հարաֆային Ամերիկայում գտնվող Մարանյոնի և Ուկայալի գետերի միախառնումից առաջանում է Երկիր մոլորակի ամենաջրառատ գետը` Ամազոնը: Գետի միջին տարեկան ծախսը՝ 7000 կմ³ (աշխարհի բոլոր գետերի ծախսի 15 %-ը)։ Ամազոն գետի և նրա ավազանի մեծ մասը գտնվում է Բրազիլիայում, հիմնականում հոսում է հասարակածին զուգահեռ: Ամազոն գետի ջրհավաք ավազանը գրավում է երկրագնդի ամենամեծ դաշտավայրն` Ամազոնի դաշտավայրն կամ Ամազոնիան: Այստեղ եղանակը միապաղաղ է՝ բոլոր օրերը նման են միմյանց։ Վաղ առավոտյան արևածագից հետո երկինքը սովորաբար պարզ է լինում, ջերմաստիճանը՝ +22° +23°C։ Շոգն աստիճանաբար ուժեղանում է և ցերեկվա ժամը մոտ երկուսին հասնում + 33° +34°C։ Այդ ժամերին սկսում են ամպեր կուտակվել և սկսվում է ուժեղ, բայց կարճատև տեղատարափ անձրև։